מזרח אוקראינה

הגדרות שונות לחלקים שנכללים באזור "מזרח אוקראינה" (באדום - אובלסטים שתמיד מוגדרים כמשתייכים לאזור מזרח אוקראינה. בכתום - אובלסטים שלא תמיד מוגדרים כמשתייכים לאזור מזרח אוקראינה).
המונח מזרח אוקראינה מתייחס לאזורים באוקראינה הנמצאים ממזרח לנהר דנייפר, ובמיוחד האזור בו נמצא מחוז חרקוב, מחוז לוהנסק ומחוז דונצק. המחוזות דניפרופטרובסק וזפוריז'יה נחשבים לעיתים קרובות גם כמשתייכים לאזור "מזרח אוקראינה".

קרוב לכשליש מאוכלוסיית אוקראינה מתגוררת באזור מזרח אוקראינה, ובו כמה ערים בעלות יותר ממיליון תושבים. מזרח אוקראינה הוא האזור האורבני ביותר במדינה, ובמיוחד החלק המרכזי של מחוז חרקוב, אזור דרום-מערב מחוז לוהנסק, וכמו גם האזור המרכזי, האזור הצפוני והאזור המזרחי של מחוז דונצק.

== גאוגרפיה ==
אזור מזרח אוקראינה משתרע מהאזורים הדרומיים של הרמה הרוסית המרכזית ועד לחופים הצפוניים של ים אזוב, מהגבול המזרחי עם רוסיה ועד לשפלת הים השחור ונהר הדנייפר ממערב. מלבד נהר הדנייפר, נהר גדול ובולט באזור מזרח אוקראינה הוא נהר סוורסקי דונץ.

=== ערים ואוכלוסייה ===
אזור מזרח אוקראינה הוא אורבני במיוחד ומזוהה בדרך כלל עם אזור דונבאס. בין הערים הגדולות שאוכלוסייתן מונה למעל מ-200,000 תושבים ניתן למנות את חרקוב, דניפרו, דונצק-מקייבקה, זפוריז'יה, מריופול, לוהנסק, הורליבקה וקמיאנסקה.
{| class="wikitable"
!אובלסט (מחוז)
! שם באוקראינית
! שטח בקמ"ר
! אוכלוסייה לפי מפקד 2001
! אוכלוסייה לפי הערכה מ-2012
! הערות
|-
| מחוז דונצק
| Донецька область
| align="right" | 26,517
| align="right" | 4,825,563 תושבים
| align="right" | 4,403,178 תושבים
|
|-
| מחוז חרקוב
| Харківська область
| align="right" | 31,418
| align="right" | 2,914,212 תושבים
| align="right" | 2,742,180 תושבים
|
|-
| מחוז לוהנסק
| Луганська область
| align="right" | 26,683
| align="right" | 2,546,178 תושבים
| align="right" | 2,272,676 תושבים
|
|-
! colspan="2" | סך הכל עבור 3 מחוזות
! align="right" | 84,618
! align="right" | 10,285,953 תושבים
! align="right" | 9,418,034 תושבים
|
|-
| מחוז זפוריז'יה
| Запорізька область
| align="right" | 27,183
| align="right" | 1,929,171 תושבים
| align="right" | 1,791,668 תושבים
|
|-
| מחוז דניפרופטרובסק
| Дніпропетровська область
| align="right" | 31,923
| align="right" | 3,561,224 תושבים
| align="right" | 3,320,299 תושבים
|
|-
! colspan="2" | סך הכל עבור 5 מחוזות
! align="right" | 143,724
! align="right" | 15,776,348 תושבים
! align="right" | 14,530,001 תושבים
|
|}

== היסטוריה ==
המחוזות באוקראינה בהן הצביעו "כן" במשאל העם של שנת 1991 אשר בו הוחלט על כך שאוקראינה תהפוך למדינה עצמאית
מרבית תושבי אזור מזרח אוקראינה (83% או יותר בכל מחוז) הצביעו בעד הכרזת העצמאות של אוקראינה במשאל העם של 1991, אף על פי שכמות האוקראינים שתמכו במהלך לא היו גבוהים כמו במדינות המערב.

במהלך שנת 2014 התקיימו הפגנות פרו-רוסיות בחלקים ממזרח אוקראינה. חלק מהמפגינים היו "תיירים" מרוסיה. המלחמה בדונבאס הביאה לאלפי הרוגים וגרמה לכך שמעל למיליון תושבים אוקראינים נאלצו לעזוב את בתיהם. כיום, כמחצית משטחה של דונבאס נשלטת על ידי הרפובליקה העממית של דונצק והרפובליקה העממית של לוהנסק.

== תרבות ושפה ==
אוקראינים אתניים באוקראינה לפי מחוז (לפי מפקד האוכלוסין של שנת 2001)
כמות התושבים בכל מחוז אשר עבורם השפה האוקראינית היא שפת האם (לפי מפקד האוכלוסין של שנת 2001)
לפי מפקד האוכלוסין של 2001 רוב אוכלוסיית מזרח אוקראינה הם אוקראינים אתניים, בעוד שהרוסים האתניים מהווים מיעוט משמעותי. השפה הדומיננטית ביותר באזור מזרח אוקראינה היא השפה הרוסית, אשר במשך לא מעט זמן הייתה השפה הדומיננטית באזור זה בממשל ובתקשורת. כשאוקראינה הפכה לעצמאית לא היו בדונצק בתי ספר שבהם השפה העיקרית שהייתה בשימוש הייתה השפה האוקראינית.

הבדלים תרבותיים בולטים באזור מזרח אוקראינה הם "דעות חיוביות" יותר על השפה הרוסית ועל התקופה הסובייטית ויותר "דעות שליליות" על הלאומיות האוקראינית.

במהלך הבחירות האחרונות באוקראינה הצביעה אוכלוסיית האובלסטים המזרחיים של אוקראינה למפלגות ולמועמדים לנשיאות עם מצע פרו-רוסי שתומכות בשמירה על הסטטוס קוו.

== דת ==
על פי סקר בנושא דת שנערך באוקראינה ב-2016 על ידי מרכז רזומקוב 73.5% מהאוכלוסייה במזרח אוקראינה היו נוצרים, 0.5% היו מוסלמים, 0.3% היו יהודים ו-0.3% היו הינדים. אנשים לא דתיים ואנשים שהשתייכו לקבוצות דתיות אחרות היוו כ-24.7% מאוכלוסיית מזרח אוקראינה. הסקר הראה גם שכ-55.6% מאוכלוסיית מזרח אוקראינה (אשר לפי מרכז רזומקוב לא כולל את דונבאס והורכב רק מהאזורים שנמצאים מערבית לאזור דונבאס) הצהירו שהם מאמינים בדת כולשהי בעוד שכ-13.4% הצהירו שהם מתלבטים או שאינם מאמינים בדת כולשהי, וכן כ-3.5% הצהירו שהם אתאיסטים.

== ראו גם==
* נובורוסיה
* מערב אוקראינה

== קישורים חיצוניים ==

קטגוריה:אוקראינה: גאוגרפיה